Diari Oficial de la Generalitat Valenciana


Sumari del DOGV 3766, del 07-06-2000 (2000/4439)

Informació pública de la reparcel·lació voluntària de part de la unitat d'execució número 1, sector 12 de l'actual PP-2.
------------------------------------------------------------------------------------------------------------------------

### Dades del document

Número de DOGV
:   3766

Data del DOGV
:   07-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4439


Organisme emissor
:   Ajuntament de la Vila Joiosa

Tipus de document
:   Anunci

Informació pública de la reparcel·lació voluntària de part de la unitat d'execució número 1, sector 12 de l'actual PP-2. [2000/F4439]
  
Per mitjà d'aquest edicte es fa públic que l'alcalde ha dictat, en data 8 de maig de 2000, la següent resolució, que en la seua part dispositiva expressa: «... resolc:
  
1. Sotmetre a informació pública el projecte de reparcel·lació, presentat pel senyor Gabriel de Torre Soler, en representació de Solera I, SA, en data de 26 d'abril de 2000, registre número 3.663, convocada en les mateixes condicions de publicitat, forma i termini que regulen els articles 46.1 i 3, de la Llei Reguladora de l'Activitat Urbanística. L'àrea reparcel·lable abraça part de la unitat d'execució número 1 del sector número 12 (actual PP-2). Per això, pertocarà:
  
A. Notificació a tots els titulars cadastrals i registrals que s'acredite que puguen tindre algun dret real sobre els immobles afectats per la reparcel·lació voluntària referenciada en la present resolució.
  
B. Edicte d'informació pública, que es farà públic en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular al·legacions. El període d'informació pública serà de 20 dies, que començaran a computar-se a partir de la publicació del corresponent anunci en el Diari Oficial de la Generalitat Valenciana.
  
C. La documentació estarà a disposició de tots els interessats a les oficines situades al carrer d'Hernán Cortés, número 2, en horari de 09.00 a 14.00 hores.
  
2. Tramitar el corresponent certificat registral de domini i càrregues, simultàniament a la convocatòria de la informació pública. Fent menció que, de conformitat amb allò que s'ha establit en l'article 310 TRLS 92, es farà constar per nota al marge de l'última inscripció de domini de les finques la iniciació de l'expedient de reparcel·lació. A tal fi es cursarà la corresponent sol·licitud al registre de la propietat de la Vila Joiosa.
  
3. Si de l'anterior certificat apareguera algun titular registral a qui no s'haja notificat nominalment i formalment l'exposició pública del projecte, se li conferirà el tràmit d'audiència per 10 dies ...»
  
Contra la present resolució, en constituir un acte de tràmit, que decideix directament o indirectament el fons de l'assumpte, no determina la impossibilitat de continuar el procediment, no produeix indefensió ni perjudici irreparable a drets i interessos legítims, no es pot interposar el recurs de reposició, tal com estableix l'article 107 de la Llei de Règim Jurídic de les Administracions Públiques i del Procediment Administratiu Comú. Així com tampoc no escau la interposició del recurs contenciós administratiu, pels mateixos motius segons allò que s'ha establit en l'article 25 de la Llei 29/1998, Reguladora de la Jurisdicció Contenciosa Administrativa.
  
Cosa que es fa pública als efectes oportuns.